Document ID: /fineweb-2-swissfilter-quality_10-filterrobots/filtered/02038.jsonl.gz/5275

Parc Adula: dapli schanzas cun label «parc natiral»
- Glindesdi, 1.2.2016, 19:28
La secziun da la PLD da la Surselva tema, ch’il Parc Adula n’ha betg grondas schanzas a l’urna. Perquai propona ella da prender en egl in label da «parc natiral» enstagl dal label «parc naziunal».
En la Surselva saja la sceptica envers il Parc Adula memia gronda, scriva la secziun. In na tar las votaziuns saja fitg probabel.
In «parc natiral» sco alternativa
Tenor ils Liberals da la Surselva è la realisaziun da quest parc senz'auter ina schanza per render la Surselva era economicamain pli attractiva.
Ma per il mument fiss quai tenor els meglier da sustegnair il label d'in parc natiral e betg quel d'in parc naziunal. Cun quai giessan damain daners publics en il parc.
Plinavant pudessan las regiuns cunfinantas crear ina plivalur e decider, schebain ellas vulessan far il pass fin tar il parc naziunal ubain betg.
RR novitads 20:00